หุ้นวันนี้
ไร้ข่าวดี
11 ส.ค. 2554

ไร้ข่าวดี
หุ้นขาดข่าวดี ดัชนีมีโอกาสปรับตัวลงต่อ แนะมีพอร์ตเก็งกำไรแค่ 20-30%
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลัก ทรัพย์ บล.ฟาร์อีสท์ เปิดเผยว่า ดัชนีจะยังผันผวนตามจิตวิทยาโดยเฉพาะวิกฤตการเงินยุโรป ซึ่งมองว่าเป็นเรื่องไกลตัวจากตลาดหุ้นไทย 
“นักลงทุนที่ต้องการเล่นระยะสั้นและถือระยะกลาง สามารถเลือกซื้อหุ้นพลังงานและธนาคารพาณิชย์ที่ราคาปรับตัวลงต่ำกว่าพื้นฐานรวมถึงหุ้นรับเหมาก่อสร้างที่ได้ประโยชน์จากการเลือกตั้ง แต่แนะนำให้ถือหุ้นสำหรับเก็งกำไรเพียง 20-30% เท่านั้น
มาร์เก็ตติงแนะนำให้หลีกเลี่ยงหุ้น ทรู คอร์ปอเรชั่น (TRUE) เพราะมีแรงขายหุ้นเพื่อนำเงินไปจองซื้อหุ้นเพิ่มทุนราคาหุ้นละ 1.95 บาท และโบรกเกอร์หลายแห่งให้ราคาเป้าหมายต่ำ เช่น ซิตี้กรุ๊ปให้เพียง 2.20 บาท 
ตลาดหุ้นเอเชียส่วนใหญ่ปรับตัวลง ดัชนีหุ้นไทยปิดที่จุดต่ำสุด 1,055.54 จุด ลดลง 8.70 จุด มูลค่าการซื้อขายบางตา 22,260 ล้านบาท ต่างชาติขายต่อ 1,627 ล้านบาทสถาบันซื้อ 581 ล้านบาท บัญชี บล.ซื้อ 124 ล้านบาท และรายย่อยซื้อ 922 ล้านบาท